Marion Osgood

**Marion Gilman Osgood** (Chelsea, Massachusetts, AEB, 1859ko urtarrilaren 4a – Massachusetts, AEB, 1948ko urtarrilaren 4a) estatubatuar biolin-jotzailea, musikagilea eta orkestra-zuzendaria izan zen. Bere konpainia propioa sortu zuen, ''Marion Osgood's Ladies Orchestra* [Emakumeen orkestra], Ameriketako Estatu Batuetan lan profesionalerako antolatutako lehen emakume-orkestra izan zena. Herrialdeko biolin-jotzaile bakarlari nagusietako bat izan zen.

## Biografia 
Marion G. Osgood Chelsea-n jaio zen, Massachusetts-en. Aita irakasle gisa Lowell Mason-ekin lotu zuten, eta ama, Mary A. Osgood, egile eta musika konpositorea izan zen. George L. Osgood, Boston-go musikaria, bere lehengusua zen, eta bere neba Fletcher Osgood irakaslea, elokutionista [Elocutionista jendaurrean hitz egiteko artean trebea den hizlaria da, bereziki ahotsaren ekoizpenean, keinuan eta entregan trebatua. Diskurtso argi eta adierazkorrean adituak dira, askotan mezuak modu eraginkor eta limurtzailean emateari begira.]. Txikitan hasi zuen bere bizitza musikala, familia musikal eta erudito batetik etorrita. 

### Lan ibilbidea 
ezkerrera|thumb|Marion Osgood
Osgood biolin irakasle aritu zen Boston-en, eta AEBko biolinista bakarlari nagusietako bat izan zen. Hainbat ahots- eta instrumentu-pieza konposatu eta argitaratu zituen, idazle aditua izan zen arteari dagokionez, eta tokiko arrakastarekin topo egin zuen fikzio erromantikoko ipuin-idazle gisa. Osgood-ek bere izena zeraman emakumezkoen orkestra antolatu eta zuzendu zuen. Konpainia hau 1884an sortu zuen berak, emakume artistez osatuta zegoen, 30 pieza zenbakituta, eta ondo antolatuta zegoen letoi eta zurezko haizeekin, hariekin eta tinpanoarekin. Konpainia hau AEBn lan profesionala egin zuen lehen emakume-orkestra izan zen;  Argitaratu dituen lan ugarien artean aipagarriak dira *"Fantaisie Caprice"*  [Apeta fantasia] bat, biolin eta pianorako pieza deskribatzaileen albuma, eta "Loving and Loved" [ Maitatzen eta maitatua].

Sasoiko testu baten *"Women Who Win Their Way"*  [euskaraz: Beren bidea irabazten duten emakumeak] kontatzen zen "Batzuk pentsaten dute lan munduan sartzen den emakumea bere emakumetasuna galdu egiten duela, baina Marion-en kasua hau guztiz aurkakoa da, bere modu apal eta xarmangarriak bere ibilbide profesionalaren benetako bikaintasuna graziaz goraipatzen duelarik. Bere instrumentazio fin, indartsu eta biziagatik sorginkeriaren azpian dagoen orok artista jaio dela sentitzen du, bere orkestra handia kudeatzeko erabiltzen dituen botere, grazia eta trebetasun musikalak emakumeen gaitasunen eta esferaren gaineko zalantzatienen eta kontserbadoreenen gorazarreak goraipatzen dituen bitartean. Bere orkestra hasi zuenean, herrialde honetako emakumeak pianora mugatu ziren ia erabat, Gaur egun beste instrumentuak ez dira gizonen jabetza esklusiboa."

## Erreferentziak 
### Atribuzioa 
* Artikulu honek iturri honetatik testua sartuta dauka, zein erabilera publikoan dena: Illustrated American Publishing Company (1890). *The Illustrated American''  3. bolumena.  [Estatubatuar ilustratua] (Public Domain ed.)
* Artikulu honek iturri honetatik testua sartuta dauka, zein erabilera publikoan dena: Williard, Frances Elizabeth (1893)  Moulton 550.orri.(Public Domain ed.)   [Mendeko emakume bat: estatubatuar emakume protagonistak bizitzako arlo guztietako milla laurehun eta hirurogeita hamar zirriborro biografikoak erretratuekin lagunduz]

## Ikus gainera 
* Handy, D. Antoinette (1998) Black Women in American Bands and Orchestras Scarecrow Press. ISBN 978-0-8108-3419-4  [Emakume beltzak estatubatuar banda eta orkestretan]
## Kanpo estekak